BG
C 24/44
Официален вестник на Европейския съюз
17.1.2022 г.
Жалба, подадена на 7 октомври 2021 г. — ClientEarth/Комисия (Дело T-661/21) (2022/C 24/57) Език на производството: английски Страни Жалбоподател: ClientEarth AISBL (Брюксел, Белгия) (представители: O. Brouwer, B. Verheijen и T. van Helfteren, lawyers) Ответник: Европейска комисия
Искания Жалбоподателят моли Общия съд: — да отмени мълчаливия отказ на ответника да предостави достъп до някои документи, свързани с обезлесяването и деградацията на горите, по силата на Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (1) и на Регламент (ЕО) № 1367/2006 на Европейския парламент и на Съвета от 6 септември 2006 година относно прилагането на разпоредбите на Орхуската конвенция за достъп до информация, публично участие в процеса на вземане на решения и достъп до правосъдие по въпроси на околната среда към институциите и органите на Общността (2), — да осъди Европейската комисия да заплати съдебните разноски на жалбоподателя по това производство, включително разноските на встъпили страни, ако има такива.
Основания и основни доводи Жалбоподателят изтъква едно основание в подкрепа на жалбата, според което в резултат от липсата на изрично решение по заявлението за достъп на жалбоподателя в предвидените срокове за обработване на потвърдителни заявления, съдържащи се в член 8, параграфи 1 и 2 от Регламент No 1049/2001, се счита, че ответникът е отказал достъп по смисъла на член 8, параграф 3 от него.
(1) (2)
ОВ L 145, 2001 г., стp. 43; Специално издание на български език, 2007 г., глава 1, том 3, стр. 76.
ОВ L 264, 2006 г., стp. 13; Специално издание на български език, 2007 г., глава 15, том 17, стр. 126.
Жалба, подадена на 8 октомври 2021 г. — Zegers/Комисия (Дело T-663/21) (2022/C 24/58) Език на производството: английски Страни Жалбоподател: Tanja Zegers (Хоеилаарт, Белгия) (представител: C. Bernard-Glanz, адвокат) Ответник: Европейска комисия
Искания Жалбоподателят моли Общия съд: — да отмени решението на ответника от 3 декември 2020 г., с което се отхвърля заявлението на жалбоподателя за прехвърляне на пенсионни права, и при необходимост решението, с което се отхвърля жалбата по административен ред, — да осъди ответника да плати съдебните разноски.